ഓണത്തിന് സബ്സിഡി നിരക്കില് സാധനങ്ങളുമായി 1484 വിപണന മേളകള് തിരുവനന്തപുരം: ഓണക്കാലത്ത് സംസ്ഥാനമൊട്ടാകെ 1484 വിപണന മേളകള് നടത്തുമെന്ന് മന്ത്രി ജി.ആര്. അനില്. എല്ലാ ഓണം മേളകളിലും സബ്സിഡിസബ്സിഡി ഇതര ഉല്പന്നങ്ങള് ലഭ്യമാക്കും. സപ്ലൈകോ മുഖേന ആഗസ്റ്റ് 11ന് ആരംഭിച്ച് 20ന് സമാപിക്കുന്ന തരത്തിലാണ് ജില്ലതല ഓണച്ചന്തകള്. 75 താലൂക്ക് ഫെയറുകള്, മറ്റ് നിയമസഭാമണ്ഡലങ്ങള് കേന്ദ്രീകരിച്ചുള്ള 60 ഓണച്ചന്തകള് എന്നിവ പ്രമുഖ സപ്ലൈകോ വില്പനശാലകളോട് അനുബന്ധമായി ഒരുക്കും.ഇവ ആഗസ്റ്റ് 16ന് ആരംഭിച്ച് 20ന് സമാപിക്കും. ഈ കാലയളവില് സപ്ലൈകോയുടെ മറ്റ് വില്പനശാലകളെല്ലാം ഓണം മിനിഫെയറുകളായി പ്രവര്ത്തിക്കും.